SET ปิดเช้าลบ 8 จุด ตามตปท. หลัง Bond Yield พุ่ง บ่ายเสี่ยงรูดต่อ จับตาแนวรับ 1,550 จุด
SET ปิดเช้าลบ 8 จุด ตามตปท. หลัง Bond Yield พุ่ง บ่ายเสี่ยงรูดต่อ จับตาแนวรับ 1,550 จุด โดยดัชนีช่วงเช้าปิดที่ระดับ 1,560.40 จุด ลดลง 8.42 จุด หรือ 0.54% มูลค่าการซื้อขาย 3.9 หมื่นล้านบาท
19 มี.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,560.40 จุด ลดลง 8.42 จุด หรือ 0.54% มูลค่าการซื้อขาย 3.9 หมื่นล้านบาท 
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีตลาดหุ้นไทยช่วงเช้านี้ผันผวนอยู่ในกรอบทางลงทิศทางเดียวกับตลาดหุ้นอื่นๆในภูมิภาค หลังจากที่ได้รับผลกระทบจากอัตราผลตอบแทนพันธบัตรรัฐบาลสหรัฐ (Bond Yield) ปรับตัวขึ้นรอบใหม่ ส่งผลให้มีแรงขายทำกำไรออกมา
โดยแนะนำให้ติดตามการประชุมคณะกรรมการนโยบายการเงิน (กนง.) ในสัปดาห์หน้า การเมืองในประเทศ และการเคลื่อนไหวของ Bond Yield ว่าจะไปในทิศทางไหน
ส่วนแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯยังคงผันผวนในกรอบ
พร้อมให้แนวรับ 1,550-1,555 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
OR      มูลค่าการซื้อขาย   2,860.07 ล้านบาท  ปิดที่  31.75 บาท ลดลง  1.25 บาท
PTT     มูลค่าการซื้อขาย   1,612.38.ล้านบาท  ปิดที่  40.25 บาท ลดลง  0.25 บาท
PTTEP   มูลค่าการซื้อขาย   1,302.58 ล้านบาท  ปิดที่ 114.00 บาท ลดลง  2.50 บาท
GUNKUL  มูลค่าการซื้อขาย   1,233.89 ล้านบาท  ปิดที่   3.84 บาท เพิ่มขึ้น 0.02 บาท
PTTGC   มูลค่าการซื้อขาย   1,000.27 ล้านบาท  ปิดที่  64.50 บาท ลดลง  1.75 บาท